31994R1091
L 125/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1091/94 НА КОМИСИЯТА
от 29 април 1994 година
относно определяне на някои подробни правила за прилагането на Регламент (ЕИО) № 3528/86 на Съвета относно защитата на горите в Общността срещу атмосферно замърсяване
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3528/86 на Съвета от 17 ноември 1986 г. относно защитата на горите в Общността срещу атмосферно замърсяване (1), последно изменен с Регламент (ЕИО) № 2157/92 (2), и по-специално член 3 от него,
като взе предвид Резолюция № 1 от Първата министерска конференция за защита на горите в Европа (3) и нейното продължение,
като има предвид, че по силата на член 2, параграф 1, трето и четвърто тире от Регламент (ЕИО) № 3528/86 действието на Общността има за цел да помогне на държавите-членки да:
-
осъществяват интензивен и постоянен надзор върху горските екосистеми,
-
да изграждат или допълват по съгласуван и хармоничен начин мрежа от постоянни участъци, необходими за този интензивен и непрекъснат надзор;
като има предвид, че съгласно член 2, параграф 2 от Регламент (ЕИО) № 3528/86, държавите-членки предават на Комисията информацията, събрана от мрежата от участъци на наблюдение и от мрежата от участъци на интензивен и непрекъснат надзор;
като има предвид, че мрежата от участъци на наблюдение е изградена, за да се събират подробни данни за еволюцията на горските екосистеми в Общността; като има предвид, че този подход позволява да се създадат взаимни връзки между променливостта на факторите от околната среда, и по-точно атмосферното замърсяване и реакцията на горските екосистеми; като има предвид, че така получените данни позволяват по-добро тълкуване на направените констатации в рамките на систематичната мрежа от участъци на наблюдение, посочена в Регламент (ЕИО) № 1696/87 на Комисията (4), последно изменен с Регламент (ЕО) № 836/94 (5);
като има предвид, че заявления за помощ, представени по силата на Регламент (ЕИО) № 3528/86 за осъществяването на интензивен и непрекъснат надзор, посочен в член 2, параграф 1 от споменатия регламент, трябва да съдържат всичките необходими информации при обсъждането на тези мерки, като се отчитат целите и на определените критерии от този регламент; като има предвид, че тези сведения трябва да бъдат представени в стандартизирана форма, за да се улесни разглеждането и сравняването на заявленията;
като има предвид, че предвидените мерки в настоящия регламент са в съответствие със становището на Постоянния комитет по горите,
ПРИЕ НАСТОЯЩИЯ РЕГЛАМЕНТ:
Член 1
1. Изградена е мрежа от постоянни участъци на наблюдение от страна на държавите-членки. От този момент до 30 юни 1994 г. подборът на участъците ще бъде приключен и повече от 50 % от участъците ще бъдат инсталирани съобразно общата методология за изграждане на мрежа от постоянни участъци на наблюдение с оглед на интензивен и непрекъснат контрол (приложение I към настоящия регламент). Преди 15 декември 1994 г. държавите-членки предават на Комисията, за всичките участъци, кратко изложение на критериите за подбор и пълния списък от подбрани участъци, съдържащ основни сведения като местоположението (географска дължина, географска ширина, надморска височина) и видовете дървета, както и общите данни, засягащи всеки инсталиран участък според стандартизирания точно определен размер в приложение VIIa.
2. В постоянните участъци на наблюдение ще започне интензивен и непрекъснат надзор на горската екосистема, включващ достоверен опис на състоянието на короната, опис на състоянието на почвите и на листата и измерването на промените в растежа, на размерите на наслояване и на метеорологичните данни на базата на обективни методи на приготвяне на мостри на установени методи на анализ.
3. Преди 31 декември 1996 г. държавите-членки предават на Комисията, под стандартизирана форма, данните, произтичащи от надзорните дейности, упражнявани от 1991 до 1996 г. във всеки постоянен участък на наблюдение, както и тълкуване на резултатите съобразно указанията от приложение VII.
4. Техническите подробности, отнасящи се до разпоредбите от настоящия член, са определени в приложения III до VI.
Член 2
1. Заявленията за финансова помощ от Общността за:
-
изграждането или разширяването на мрежата от постоянни участъци на наблюдение за интензивен и непрекъснат надзор,
-
осъществяване на описа на състоянието на короната,
-
осъществяване на описа на състоянието на почвата,
-
осъществяване на описа на състоянието на листата,
-
осъществяване измерванията на растежа,
-
осъществяване на размерите на отлаганията,
-
осъществяване на метеорологичните измервания,
по смисъла на член 2, параграф 1 от Регламент (ЕИО) № 3528/86, трябва да съдържат данните и документите, посочени в приложение II към настоящия регламент.
Тези заявления се представят в три екземпляра в съответствие с приложение II.
Държавите-членки предоставят тези заявления на Комисията преди 1 ноември всяка година за следващата година.
2. Заявленията, които не отговарят на изискванията, определени в параграф 1, не се вземат предвид.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 април 1994 година.